stanford-oval/wikipedia huggingface dataset:
STS-6
המשימה

STS-6 הייתה המשימה הראשונה של מעבורת החלל צ'לנג'ר. המשימה המריאה ב-4 באפריל 1983 בשעה 13:30 בצהריים, לפי שעון החוף המזרחי של ארצות הברית, ממרכז החלל קנדי בפלורידה.
במקור, תוכננה המשימה ל-20 בינואר 1983, אך בעקבות גילוי דליפת מימן באחד מהמנועים הראשיים, נדחה השיגור ל-25 בינואר. לאחר תיקון התקלה הייתה הצ'לנג'ר מוכנה לשיגור, אולם עקב דליפת מימן בשני המנועים האחרים של המעבורת ההמראה נדחתה פעם נוספת. בזמן החלפת המנועים במעבורת, סערה קשה גרמה לזיהום בלוויין המעקב והממסר שהיה בתא המטען.
משימת STS-6 כללה 4 אסטרונאוטים: וייטס מפקד המשימה, פטרסון מומחה משימה, מוסגריב מומחה משימה ובובקו הטייס.
האסטרונאוטים הכניסו למסלול את לוויין המעקב והממסר TDRS-1. עקב תקלה במנוע של הלוויין, הוא נכנס למסלול שגוי אך יציב. בעזרת מנועי התמרון שלו, הצליח צוות הקרקע להכניסו למסלול הנכון במהלך החודשים הבאים. מלבד זאת, נשאה המעבורת ניסוי אלקטרופורוזה בזרימה מתמדת, סקר ברקים ביום ובלילה, ועוד מספר ניסויים.
פטרסון ומוסגריב השתמשו בחליפות חלל חדשות שעוצבו במיוחד למעבורת החלל, והשלימו את הליכת החלל הראשונה בתוכנית המעבורות. הליכת החלל נמשכה 4 שעות ו-17 דקות.
זו הייתה הטיסה הראשונה שהשתמשה בדגם קל משקל של מנועי הדלק המוצק, המוצמדים לשני צדדיו של מכל הדלק החיצוני, וגרסה קלה יותר של מכל הדלק עצמו. זה גם היה השיגור הראשון ממשטח השיגור הנייד (המוביל את המעבורת ממבנה ההרכבה אל כן השיגור) מס' 2.
ביום הטיסה האחרון שוחח הצוות עם סגן הנשיא ג'ורג' בוש.
צ'לנג'ר חזרה לכדור הארץ ב-9 באפריל 1983 בשעה 10:54 לפי שעון האזור הפסיפי, לא לפני שהשלימה 81 הקפות סביב כדור הארץ בגובה 330 ק"מ, ועברה 3,370,437 ק"מ.
המעבורת נחתה במסלול נחיתה 22 בבסיס חיל האוויר אדוארדס, וחזרה למרכז החלל קנדי ב-16 באפריל 1983.
כאשר מנועי הדלק המוצק פורקו, לאחר השיגור, נתגלו בהם חורים בחיבורי נחירי הפליטה. טבעות האיטום הושפעו מן החום, אך לא נשחקו (שחיקת טבעות איטום גרמה ככל הנראה לאסון מעבורת החלל צ'לנג'ר).
ראו גם

משימות מעבורות החלל
הערות שוליים

↑  STS-6, באתר Encyclopedia Astronautica
| משימות מעבורת החלל צ'לנג'ר |
| --- | --- | --- |
| משימות | STS-6 • STS-7 • STS-8 •STS-41-B • STS-41-C • STS-41-G • STS-51-B • STS-51-F • STS-61-A • STS-51-L |  |
| ראו גם | אסון מעבורת החלל צ'לנג'ר |  |
Reign in Blood

Reign in Blood הוא אלבום האולפן השלישי ואלבום הבכורה בחברת תקליטים גדולה של להקת הת'ראש מטאל האמריקאית סלייר. האלבום, שיצא ב-7 באוקטובר 1986, מהווה את שיתוף הפעולה הראשון של הלהקה עם המפיק המוזיקלי ריק רובין, שתרומתו השפיעה רבות על התפתחות צלילה של הלהקה. Reign in Blood ("מלוכה בדם" באנגלית) זכה להצלחה מרובה בקרב מבקרים ומעריצים כאחד, ומשך אל סלייר את תשומת לבו של קהל הזרם המרכזי של המטאל. המגזין "קראנג!" תיאר את האלבום כ"אלבום הכבד ביותר בכל הזמנים", וכפורץ דרך בתחום הת'ראש מטאל.
יציאתו לאור של Reign in Blood התעכבה על רקע עטיפתו והתיאורים הכלולים בטקסטים שלו, שתוארו כ"גרפיים". רצועת הפתיחה, "Angel of Death", המתייחסת אל יוזף מנגלה ומפרטת פשעי מלחמה שבוצעו במחנה הריכוז אושוויץ, עוררה האשמות בנאציזם. מאידך, הלהקה הדגישה מספר פעמים כי היא איננה מעודדת נאציזם, אך חבריה מגלים התעניינות בנושא. האלבום היה הראשון של סלייר שנכנס לרשימת 200 האלבומים הנמכרים ביותר של בילבורד; הוא הגיע למקום ה-94, וב-1992 הגיע בארצות הברית למעמד של אלבום זהב.
הקלטה

בעקבות הצלחתו של אלבומה הקודם של סלייר, Hell Awaits, הבחין מפיק הלהקה בריאן סלייגל בפוטנציאל של הלהקה לעליית מדרגה בעזרת אלבומה הבא, וניהל משא ומתן עם מספר חברות תקליטים, ביניהם דף ג'אם רקורדס של ריק רובין וראסל סימונס. בסופו של דבר התחברה הלהקה עם ריק רובין, שהגיטריסט ג'ף הנמן התרשם מעבודתו עם אמני ההיפ הופ אל אל קול ג'יי וראן די אם סי.
Reign in Blood הוקלט והופק בשיתוף על ריק רובין בלוס אנג'לס, כאשר זהו ניסיונו המקצועי הראשון של רובין עם הבי מטאל. נקודות המבט הרעננות שלו הביאו לשינוי קיצוני בצליל של סלייר, כאשר שירי הלהקה הפכו לקצרים ומהודקים יותר, והפקתם הייתה "מצוחצחת" הרבה יותר מעבודותיהם הקודמות, כאשר אראיה הודה מאז ששני אלבומיהם הקודמים סבלו מהפקה דלה יחסית. נקודת מבטו של קהל המעריצים אל סלייר השתנתה גם כן. הגיטריסט קרי קינג ציין כי "זה היה כאילו, 'וואו-אתה מסוגל לשמוע הכול, והבחורים האלה לא סתם מנגנים במהירות; כל תו מנוגן בדיוק בזמן'".
הנמן הודה מאז כי בזמן שחברי סלייר נהגו להאזין ללהקות מטאליקה ומגאדת' באותה התקופה, הם החלו לגלות חוסר סבלנות כלפי חזרות מרובות מדי של ריפי גיטרה. חברי הלהקה טענו כי "ברגע שאנחנו מבצעים בית פעמיים או שלוש, אנחנו מתחילים להשתעמם ממנו. אז למעשה לא ניסינו לקצר את השירים - זה היה מה שרצינו לעשות." התוצאה הייתה אלבום קצר בן 28 דקות, מה שהפך את המוזיקה למחוספסת ומהירה יותר מן האלבומים הקודמים, וסייע לגשר על הפער בין הת'ראש מטאל לאביו הקדמון, ההארדקור פאנק. האלבום מנוגן בקצב ממוצע של 210 פעימות בדקה.
ביקורות והשפעה

אף על פי שהאלבום לא הושמע רבות ברדיו, הוא הצליח להיכלל בין 100 האלבומים הנמכרים בארצות הברית (המקום ה-94). בבריטניה הגיע למקום ה-47. Reign in Blood זכה להצלחה ביקורתית גדולה הן בעיתונות השוליים והן בעיתונות המיינסטרים. הוא נחשב לקלאסיקה מן השורה הראשונה של ת'ראש מטאל ולאחד מהאלבומים שהגדירו את הז'אנר. הוא אף זכה לתיאורים כמו "אלבום המטאל הגדול ביותר בכל הזמנים", "האלבום הכבד ביותר בכל הזמנים" ו"אלבום המטאל הטוב ביותר ב-20 השנים האחרונות". כאשר נשאל כיצד שמר האלבום על הפופולריות שלו עד היום, ענה קינג: "אם היית מוציא את Reign in Blood היום, אף אחד לא היה שם לב. זה היה עניין של תזמון; זה היה עניין של שינוי בצליל. באלבומי הת'ראש מטאל של אותה התקופה אף אחד עדיין לא שמע הפקה כל כך טובה. אלה היו מספר דברים שכולם התרחשו בעת ובעונה אחת".
Reign in Blood נחשב בעיני המבקרים לאחד מאלבומי הת'ראש מטאל המשפיעים והעוצמתיים ביותר. בסקר "להקות המטאל הגדולות ביותר בכל הזמנים" של MTV קבע הערוץ כי "הלהקה קבעה את רף האיכות עבור עשרות להקות ת'ראש מטאל שקמו אחריה" וכי "המוזיקה של סלייר אחראית ישירות לעלייתו של הדת' מטאל". הערוץ תיאר את Reign in Blood כהאזנת חובה. פול מזורקייביץ' מקניבל קורפס טען כי עבודתו של לומברדו באלבום סייעה לו לתופף מהר יותר לאורך הקריירה שלו. הנמן ציין שאלבום הוא המועדף עליו מבין אלבומי הלהקה, ונימק זאת בכך שהאלבום הוא "כל כך קצר, מהיר ולעניין". אראיה טען כי Christ Illusion מ-2006 מתקרב לרמתו של Reign in Blood, אך מאידך "שום דבר לא מסוגל לעלות על Reign in Blood בעוצמה ובהשפעה. אף אחד לא שמע דבר כזה עד אז. בעשרים השנה שעברו מאז אנשים הפכו לרגשניים הרבה פחות. לא כל מה שהיה מעבר לסף בתקופה ההיא נשאר כזה היום".
ביצועים בהופעה

השירים "Angel of Death" ו-"Raining Blood" מנוגנים באופן כמעט קבוע בהופעות. חברי סלייר מציינים לעיתים קרובות כי הם נהנים לנגן את האלבום בשלמותו בהופעותיהם. Reign in Blood בוצע בשלמותו בפני קהל במהלך סיבוב ההופעות "Still Reigning" של סתיו 2004, וה-DVD שמתאר הופעה זו מסתיים בהצגתם של חברי הלהקה כאשר הם מכוסים בדם מזויף במהלך ביצועו של "Raining Blood".
קינג סיפר שהלהקה התנגדה במקור לביצועו של Reign in Blood כמקשה אחת בפני קהל, אך בסופו של דבר הם החליטו שהם צריכים להוסיף אלמנטים חזותיים נוספים להופעות שלהם והמציאו את רעיון גשם הדם. הלהקה לא ירדה מן הבמה במשך 70 דקות, מה שאיפשר את נגינתם של 7-8 שירים נוספים בלבד, דבר שלטענתו של קינג "מרתיע יותר מדי אנשים". על השאלה אם האלבום יבוצע בשנית בשלמותו בהופעה ענה קינג כי "צריך להמשיך הלאה, אך לעולם אל תגידו לעולם לא. אני יודע שיפן עדיין לא ראתה את זה, דרום אמריקה ואוסטרליה לא ראו את זה. לעולם אין לדעת".
מחלוקת

חברת התקליטים קולומביה רקורדס שבבעלותה חברת דף ג'אם סירבה להוציא לאור את האלבום בשל נושאי השירים השנויים במחלוקת, וציור העטיפה ש-MTV תיאר כ"מזוויע". Reign in Blood הופץ בסופו של דבר על ידי גפן רקורדס. העטיפה עוצבה בידי האמן לארי קרול וב-2006 נכללה ברשימת "עשר עטיפות אלבומי המטאל הטובות ביותר בכל הזמנים" של מגזין המוזיקה "בלנדר".
לקראת צאתו של האלבום החליטה סלייר לזנוח את הנושאים השטניסטיים בהם עסק האלבום הקודם Hell Awaits, ולהתחיל לכתוב על נושאים ברמה חברתית יותר. הטקסטים של Reign in Blood עוסקים בנושאים כמו מוות, שיגעון ורצח, והשיר הפותח "Angel of Death" ("מלאך המוות") עוסק בפשעי המלחמה של הרופא הנאצי יוזף מנגלה, שחבריו לתנועה הנאצית העניקו לו את הכינוי "מלאך המוות". השיר הוביל להאשמת הלהקה באהדת הנאציזם ובגזענות, האשמות שלא פסקו עד היום, ונדחו על ידי חברי סלייר מספר פעמים.
רשימת השירים

"Angel of Death" (הנמן) — 4:51
"Piece by Piece" (קינג) — 2:02
"Necrophobic" (הנמן/קינג) — 1:40
"Altar of Sacrifice" (מילים: קינג; לחן: הנמן) — 2:50
"Jesus Saves" (מילים: קינג; לחן: הנמן/קינג) — 2:54
"Criminally Insane" (הנמן/קינג) — 2:23
"Reborn" (מילים: קינג; לחן: הנמן) — 2:11
"Epidemic" (מילים: קינג; לחן: הנמן/קינג) — 2:23
"Postmortem" (הנמן) — 3:27
"Raining Blood" (מילים: הנמן/קינג; לחן: הנמן) — 4:17
"Aggressive Perfector" (קינג/הנמן) (רצועת בונוס מההוצאה המחודשת מ-1998) — 2:30
"Criminally Insane" (רמיקס) (הנמן/קינג) (רצועת בונוס מההוצאה המחודשת מ-1998) — 3:17
הערות שוליים

↑  קרי קינג. חולה נפש. אגדת גיטרה. מומחה לבוטניקה?, באתר Nighttimes.com (אנגלית)
↑  טום אראיה מסלייר על שטניזם, רוצחים סדרתיים וילדיו האהובים, באתר Nighttimes.com (אנגלית)
↑  היסטוריה אוראלית בלעדית של סלייר, מגזין דציבל (אנגלית)
↑  Reign in Blood, מגזין סטיילוס (אנגלית)
↑  Lostprophets scoop rock honours, חדשות BBC (אנגלית)
↑  Golden Gods Awards Winners, מטאל האמר (אנגלית)
↑  מדוע הם שולטים - סלייר במקום השישי, MTV (אנגלית)
↑  ריאיון עם פול מזורקייביץ' מקניבל קורפס, metal-rules.com (אנגלית)
↑  ריאיון עם ג'ף הנמן, Knac.com (אנגלית)
↑  זה קרי שמדבר על יצירת ת'ראש, Thesun.co.uk (אנגלית)
↑  עשר עטיפות אלבומי המטאל הטובות ביותר בכל הזמנים, מטאל בלנדר (אנגלית)
↑  דיווח: ד"ר מנגלה מת עני, בודד וללא חרטה, באתר Global Report
| --- | --- |
בקרת זהויות :  MusicBrainz release group: dbf1b3c0-1efb-4e5f-9fe1-4c42b144aa24 
הגיטריסט הנמן נוטף דם מזויף, מתוך ה-Still Reigning DVD
Catch 22

ערך זה עוסק בסינגל. אם התכוונתם למשמעות אחרת, ראו .
Catch 22 (בעברית: מלכוד 22) הוא סינגל שהוקלט על ידי הזמר האוסטרלית אילי, ביחד עם הזמרת-יוצרת הבריטית אן-מארי, מתוך אלבום האולפן של אילי, Two Degrees. השיר יצא לאור ב-16 באוקטובר 2016, על ידי חברת התקליטים האחים וורנר, כסינגל השני מתוך האלבום.
וידאו קליפ

הווידאו קליפ של השיר הועלה לערוץ היוטיוב של אילי ב-6 בנובמבר 2016.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  אוסטרליה | מצעד Urban | 3 |  |
|   ‏‏‏  מצעדי סוף-שנה (2016)> מדינה |   ‏‏‏  מצעדי סוף-שנה (2016)> מצעד |   ‏‏‏  מצעדי סוף-שנה (2016)> מיקום שיא |   ‏‏‏  מצעדי סוף-שנה (2016)>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  אוסטרליה | מצעד Urban | 10 |  |
הערות שוליים

↑  אלסדייר דייוויד ג'ורג 'מאריי, אן מארי, סוזי שין, מארק לנדון
1 2  Catch 22 Illy (באנגלית), נבדק ב-2020-10-02
↑  Illy - Catch 22 feat. Anne-Marie (Official Video)
| אן-מארי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Speak Your Mind • Therapy • Unhealthy |  |
| מיני אלבומים | Karate |  |
| סיבובי הופעות | Speak Your Mind Tour • 2018 UK and European Tour • We Meaning You Tour • Dysfunctional Tour |  |
| אן-מארי – סינגלים |
| --- | --- | --- |
| Karate | "Karate" • "Gemini" |  |
| Speak Your Mind | "Alarm" • "Ciao Adios" • "Heavy" • "Then" • "Friends" • "2002" • "Perfect to Me" |  |
| Therapy | "Don't Play" • "Way Too Long" • "Our Song" • "Kiss My (Uh-Oh)" |  |
| Unhealthy | "Psycho" • "Sad Bitch" • "Expectations" • "Unhealthy" |  |
| סינגלים אחרים | "Boy" • "Do It Right" • "Either Way" • "Rewrite the Stars" • "Birthday" • "Her" • "To Be Young" • "Problems" • "Everywhere" • "I Just Called" • "Baby Don't Hurt Me" |  |
| השתתפות בסינגלים | "Rumour Mill" • "Alright with Me" • "Catch 22" • "Rockabye" • "Remember I Told You" • "Bridge over Troubled Water" • "Besándote (Remix)" • "Let Me Live" • "Don't Leave Me Alone" • "Fuck, I'm Lonely" • "Come Over" • "Peaches" |  |
| --- | --- |
בקרת זהויות :  MusicBrainz release group: 3acf2217-3469-4a21-a6fe-36a543d9cf8a
Catching Up With Depeche Mode

Catching Up With Depeche Mode (בעברית: משלימים פערים עם דפש מוד) הוא אלבום אוסף מאת להקת המוזיקה האלקטרונית הבריטית דפש מוד. האלבום יצא ב-1985 בארצות הברית בלבד.
הפקה

האלבום הוא הגרסה האמריקאית ל-The Singles 81-85, שלא יצא בארצות הברית. האלבום מכיל את כל הסינגלים של הלהקה עד אז, למעט אלו שנכללו באלבום האוסף People Are People (שיצא ב-1984, גם הוא בלעדית לארצות הברית). עם זאת, Love, In Itself מופיע בשני האלבומים.
האלבום אף מכיל גם את שני הביסיידים האחרונים של הלהקה, Flexible ו-Fly On The Windscreen שנכללו בסינגלים של Shake The Disease ו-It's Called A Heart (בהתאמה).
האלבום הגיע למקום 113 במצעד האלבומים האמריקאי.
רשימת שירים

כל השירים נכתבו על ידי מרטין גור, למעט שירים 1–3 שנכתבו על ידי וינס קלארק.
כל השירים מבוצעים על ידי דייב גהאן, למעט Somebody, שמבוצע על ידי מרטין גור.
Metamorphosis

Metamorphosis (בעברית: מטמורפוזה) הוא אלבום האולפן השני של הזמרת-יוצרת האמריקאית הילרי דאף. האלבום יצא לאור ב-26 באוגוסט 2003 על ידי חברות התקליטים הוליווד, וורנר מיוזיק, יוניברסל מיוזיק, אווקס טרקס ודיסני מיוזיק גרופ.
האלבום הגיע למקום הראשון במצעד הבילבורד 200.
רשימת רצועות

| Metamorphosis> מס' | Metamorphosis> שם | Metamorphosis> משך | Metamorphosis>  | Metamorphosis>  | Metamorphosis>  | Metamorphosis>  | Metamorphosis>  | Metamorphosis>  | Metamorphosis>  |
| --- | --- | --- | --- | --- | --- | --- | --- | --- | --- |
| 1. | So Yesterday  | 3:35 |  |  |  |  |  |  |  |
| 2. | Come Clean  | 3:34 |  |  |  |  |  |  |  |
| 3. | Workin' It Out  | 3:15 |  |  |  |  |  |  |  |
| 4. | Little Voice  | 3:03 |  |  |  |  |  |  |  |
| 5. | ?Where Did I Go Right  | 3:51 |  |  |  |  |  |  |  |
| 6. | Anywhere But Here  | 3:32 |  |  |  |  |  |  |  |
| 7. | The Math  | 3:19 |  |  |  |  |  |  |  |
| 8. | Love Just Is  | 4:02 |  |  |  |  |  |  |  |
| 9. | Sweet Sixteen  | 3:07 |  |  |  |  |  |  |  |
| 10. | Party Up  | 3:51 |  |  |  |  |  |  |  |
| 11. | Metamorphosis  | 3:28 |  |  |  |  |  |  |  |
| 12. | Inner Strength  | 1:34 |  |  |  |  |  |  |  |
| 13. | Why Not  | 2:59 |  |  |  |  |  |  |  |
| משך כולל: | משך כולל: | 43:07 |  |  |  |  |  |  |  |
| Metamorphosis — מהדורת דלוקס> מס' | Metamorphosis — מהדורת דלוקס> שם | Metamorphosis — מהדורת דלוקס> משך | Metamorphosis — מהדורת דלוקס>  | Metamorphosis — מהדורת דלוקס>  | Metamorphosis — מהדורת דלוקס>  | Metamorphosis — מהדורת דלוקס>  | Metamorphosis — מהדורת דלוקס>  | Metamorphosis — מהדורת דלוקס>  | Metamorphosis — מהדורת דלוקס>  |
| --- | --- | --- | --- | --- | --- | --- | --- | --- | --- |
| 14. | Girl Can Rock  | 3:10 |  |  |  |  |  |  |  |
| משך כולל: | משך כולל: | 46:17 |  |  |  |  |  |  |  |
מיקומי שיא ותארים

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 19 |
|  אירלנד | מצעד האלבומים האירי | 41 |
|  ארצות הברית | בילבורד 200 | 1 |
|  הולנד | מצעד 100 האלבומים ההולנדיים | 23 |
|  הממלכה המאוחדת | מצעד האלבומים הבריטי | 69 |
|  ולוניה | אולטראטופ 40 | 50 |
|  יפן | אוריקון | 9 |
|  ניו זילנד | המצעד הניו זילנדי הרשמי | 20 |
|  פלנדריה | אולטראטופ 50 | 20 |
|  צרפת | SNEP | 22 |
|  קנדה | מצעד האלבומים הקנדי | 1 |
|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי קטלוג הפופ | 35 |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 74 |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |
| --- | --- | --- |
|  ארצות הברית | בילבורד 200 | 80 |
הערות שוליים

↑  קארה דיוגוארדי, ג'ון שנקס, צ'ארלי מידנייט, צ'יקו בנט
1 2  Metamorphosis, Discogs (באנגלית)
↑  Hilary Duff, Billboard
| הילרי דאף |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Santa Claus Lane • Metamorphosis • Hilary Duff • Dignity • Breathe In. Breathe Out. |  |
| אלבומי אוסף | Disney Artist Karaoke Series: Hilary Duff • Most Wanted • 4Ever Hilary • Best of Hilary Duff • Metamorphosis / Hilary Duff / Dignity |  |
| אלבומי הופעה | The Girl Can Rock • Live at Gibson Amphitheatre: August 15, 2007 |  |
| מיני-אלבומים | Metamorphosis Remixes • Dignity Remix |  |
| אלבומי וידאו | All Access Pass • The Girl Can Rock • Learning to Fly • 4Ever • Here and Now |  |
| סינגלים | "Why Not" • "So Yesterday" • "Come Clean" • "Little Voice" • "Our Lips Are Sealed" • "Fly" • "Someone's Watching Over Me" • "Wake Up" • "Beat of My Heart" • "Supergirl" • "Play with Fire" • "With Love" • "Stranger" • "Reach Out" • "Chasing the Sun" • "All About You" • "Sparks" • "Little Lies" |  |
| סיבובי הופעות | Metamorphosis Tour • Most Wanted Tour • Still Most Wanted Tour • Dignity Tour |  |
| --- | --- |
בקרת זהויות :  MusicBrainz release group: 7b593c09-37f2-39e5-8e1f-21c6b11c884b
STS-61-A

STS-61-A, היא המשימה ה-22 בתוכנית המעבורות של נאס"א. זו היא המשימה הראשונה של מעבורת חלל שמומנה והופעלה בעיקרה עבור מדינה זרה, גרמניה המערבית. זו הייתה המשימה התשיעית של מעבורת החלל צ'לנג'ר, והמשימה המוצלחת האחרונה שלה.
טיסה זו מחזיקה בשיא אנשי הצוות מההמראה ועד הנחיתה, שמונה במספר.
צוות

מפקד המשימה: הנרי הרטספילד
טייס: סטיבן נגל
מומחה למשימה: בוני דנבאר
מומחה למשימה: ג'יימס באקלי (James F. Buchli)
מומחה למשימה: גיון בלופורד (Guion S. Bluford)
מומחה מטען: גרמניה רינהרד פורר (Reinhard Furrer)
מומחה מטען: גרמניה ארנסט מסרשמיד (Ernst Messerschmid)
מומחה מטען: הולנד וובו אוקלס
צוות > צוות גיבוי

מומחה מטען: אולף מרבולד (Ulf Merbold)
המשימה

צ'לנג'ר המריאה בצהריים, לפי שעון מזרח ארצות הברית למשימתה התשיעית מכן שיגור 39-A במרכז החלל קנדי ב-30 באוקטובר 1985
זוהי הייתה המשימה הראשונה שנוהלה ברובה על ידי מדינה אחרת - מערב גרמניה. משימה זו הייתה הראשונה בתוכנית מעבורות החלל של נאס"א שלקחה איתה 8 חברי צוות, המספר הגדול ביותר של אנשי צוות בכל התוכנית.
מטרתה העיקרית של המשימה הייתה לבצע סדרת ניסויים בתנאים כמעט ללא כוח כבידה בעזרת מערכת Spacelab D-1 הגרמנית. מטרה נוספת הייתה להכניס למסלול את "לוויין שידור המסרים בגובה נמוך" (Global Low Orbiting Message Relay Satellite).
במשימה זו נאס"א הייתה אחראית על בטיחות הטיסה ועל השליטה בה, ואילו גרמניה הייתה אחראית לכל הניסויים המדעיים במשך כל המשימה שנמשכה כשבוע.
בזמן שהצוות שהה במסלול בחלל עבד צוות גרמני נוסף על הקרקע במטרה לעקוב אחר כל המתרחש על המעבורת. הצוות במעבורת התחלק לשני צוותים של ארבעה כדי לעבוד במשך כל שעות היממה. התקשורת בין הצוות על הקרקע לצוות המעבורת היה מצוין.
"לוויין שידור המסרים בגובה נמוך" נפרס והוכנס למסלול ללא תקלות ועיכובים, סדרת הניסויים בוצעה בהצלחה רבה מן המצופה.
מעבורת החלל צ'לנג'ר נחתה בבסיס חיל האוויר האמריקני, אדוארדס, קליפורניה במסלול המראה 17 ב-6 בנובמבר 1985 לאחר משימה בת 7 ימים.
ראו גם

משימות מעבורות החלל
Marry Me (שיר של ג'ניפר לופז ומאלומה)

"Marry Me" (בעברית: "תתחתן איתי" או "תתחתני איתי") הוא שיר שהוקלט על ידי הזמרת האמריקאית ג'ניפר לופז, ביחד עם הזמר הקולומביאני מאלומה מתוך פסקול הסרט, "חתונה בהפתעה" (2022). השיר יצא לאור ב-2 בפברואר 2022, על ידי חברות התקליטים סרטי יוניברסל וסוני מיוזיק לטין, כסינגל השלישי מתוך הפסקול.
השיר הגיע למקום השמיני במצעד הסינגלים של הונגריה.
רקע וכתיבה

שתי גרסאות שונות של השיר הוקלטו בידי ג'ניפר לופז ומאלומה: גרסת בלדה וגרסה קצבית שסומנה בקרדיטים כ-"Kat & Bastian Duet". גרסת הבלדה נכתבה על ידי מייקל פולק, ניקולאס סרזן, אוליביה וית', מאלומה ואדגר באררה והופקה על ידי קים בורס וקווין טיזלי. הגרסה הקצבית הופקה על ידי מייקל פולק, המונסטרס & סטריינג'רז וניקולאס סרזן וכוללת כתיבה נוספת של סטפן ג'ונסון, ג'ורדן ג'ונסון ואוליבר פטרהוף. שתיהן סומנו כשירי פופ, בשל היותו של הפסקול ככזה הכולל שירים מהסוגה המוזיקלית הזו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.
וידאו קליפ

הווידאו קליפ הרשמי של גרסת הבלדה לשיר פורסם ב-11 במרץ 2022 וכולל הופעת אורח של בן אפלק. הקליפ הרשמי של הגרסה הקצבית לשיר פורסם ב-18 במרץ 2021 בפייסבוק בלבד, במטרה לעזור בקידום המסחרי של הסרט, הפסקול והשיר במדיה החברתית, פרט ליוטיוב (לשם הועלה הקליפ של גרסת הבלדה).
נכון לאפריל 2022, מונה הצפיות של הקליפ עומד על למעלה מ-2.2 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ברזיל | טופ 100 ברזיל | 97 |  |
|  הונגריה | Rádiós Top 40 | – |  |
|  הונגריה | Single Top 40 | 8 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 78 |  |
|  מקסיקו | טופ 100 – מקסיקו | 34 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 בפברואר 2022 | הזרמת מוזיקה • הורדה דיגיטלית | יוניברסל • סוני לטין |  |
| איטליה | 18 בפברואר 2022 | רדיו להיטים עכשוויים | סוני |  |
Only Teardrops (אלבום)

Only Teardrops (רק דמעות, בתרגום חופשי) הוא אלבום הבכורה של הזמרת הדנית אמילי דה פורסט. האלבום יצא לאור ב-6 במאי 2013 דרך חברת התקליטים יוניברסל מיוזיק גרופ, איתם חתמה דה פורסט חוזה במרץ 2013.
סינגלים

"Only Teardrops", הסינגל הראשון מהאלבום, יצא לאור ב-22 בינואר 2013. השיר ייצג את דנמרק בתחרות האירוויזיון 2013 שבשוודיה וזכה במקום הראשון.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Teardrops Overture  |   | 0:47 |
| 2. | Hunter & Prey  | א. דה פורסט, ליז קאבל, ג'. צ'אק גלנסנר | 3:29 |
| 3. | Change  | א. דה פורסט, פ. ביורנסקוב, ל. דיסינג | 3:59 |
| 4. | Only Teardrops  | ליז קאבל, ג'וליה פאברין ג'קובסן, תומאס סטנגאארד | 3:03 |
| 5. | What Are You Waiting For  | ג'. פאברין, פ. ביורנסקוב, ל. דיסינג | 3:36 |
| 6. | Haunted Heart  | א. דה פורסט, ל. קאבל, ת. סטנגאארד | 3:35 |
| 7. | Force of Nature  | א. דה פורסט, מ. ווינטר-ג'ון | 3:43 |
| 8. | Beat the Speed of Sound  | א. דה פורסט, ל. קאבל, ג' צ'אק גלנסנר | 3:50 |
| 9. | Soldier of Love  | א. דה פורסט, ג'. פאברין, ר. בראגר | 3:25 |
| 10. | Running In My Sleep  | א. דה פורסט, מ. ווינטר-גרון | 3:38 |
| 11. | Let It Fall  | א. דה פורסט, ל. קאבל, פ. תאה | 3:49 |
| 12. | Only Teardrops (גרסה סימפונית)   | ליז קאבל, ג'וליה פאברין ג'קובסן, תומאס סטנגאארד | 3:18 |
Lost & Found

| פרק מ"מסע בין כוכבים: פרודיג'י" |
| --- | --- |

דאל ורוק-טאהק מגלים את היו.אס.אס פרוטוסטאר
 תאריך שידור מקורי:  28 באוקטובר 2021 
 שפה:  אנגלית 
 תסריט:  דן הגמן, קווין הגמן 
 בימוי:  בן היבון 
 
Lost & Found (בתרגום לעברית: אבדות ומציאות) הוא שמו של פרק הפתיחה הכפול של עונתה הראשונה של סדרת הטלוויזיה הבדיונית האמריקאית, "מסע בין כוכבים: פרודיג'י". הפרק נכתב על ידי האחים דן וקווין הגמן, ובוים על ידי בן היבון. הפרק שודר לראשונה בארצות הברית ב-28 באוקטובר 2021 בשירות הסטרימינג פרמאונט+, ובישראל ב-10 וב-11 באפריל בערוץ ניקלודיאון, בתור שני פרקים נפרדים.
רקע

עלילת הסדרה מתמקדת בשישה בני נוער חייזרים מרביע דלתא, השבויים במושבת כרייה, ממנה איש לא הצליח להימלט. השישה מוצאים חללית נטושה, היו.אס.אס פרוטוסטאר (USS Protostar, NX-76884), נמלטים בעזרתה ויוצאים בה להרפתקאות. על החללית הם נעזרים בתוכנת אימונים הולוגרפית שעוצבה בדמותה של קפטן קתרין ג'יינוויי. עלילת הסדרה מתחילה בשנת 2383, כלומר כחמש שנים לאחר שובה של "וויאג'ר" מרביע דלתא בסיום הסדרה "מסע בין כוכבים: וויאג'ר".
שחקנים ודמויות

| שם השחקן/ית | מדבב/ת בעברית | שם הדמות |
| --- | --- | --- |
| קייט מאלגרו | הדר שחף-מעיין | קפטן קתרין ג'יינוויי (הולוגרמה) |
| ריילי אלאזראקי | נגה קופרווסר | רוק-טאהק |
| ברט גריי | ברק ברויטמן | דאל ר'אל |
| אנגוס אימרי | ענת ניב | אפס |
| ג'ייסון מאנזוקס | גילן שחף | ג'נקום פוג |
| אלה פורנל | אלעד סמוכה | גווין |
| די בראדלי בייקר |  | מארף |